OVIKAPITULU
TANGA kese jornale. Tala o televisau ine okutehelela o ladio. Motale okuti mueyula vala omahipululo oungangala, novita, noufwanga. Pahe soka kovitateka viove muene. Pamue omauvela, ine ononkhia mbomunthu mombunga, mbukahi nokukuetela ononkhumbi. Upondola okulitehelela nga Jobe omulume umue ondalawa, wapopile okuti ame ndyikahi mononkhumbi ononyingi.—Jó 10:15.
Lipula okuti:
Ombimbiliya yaava omakumbululo ayandyuluka konthele yomapulo oo.
“Huku makasekuna ononkhuka momaiho avo, ononkhia, nokulila, no nongembia, kamavikakalako vali.”—Revelação [Apocalipse] 21:4.
“Otyilema matyikalombauka ngombambi.”—Isaías 35:6.
“Omaiho ovamphoki maakapatuluka”.—Isaías 35:5.
“Aveho vekahi momalangalo . . . mavakatundamo.”—João 5:28, 29.
“Nawike omunthu kombanda yo ohi makati: ‘Ame ndyivela.’”—Isaías 33:24.
“Makukakala ovilia ovinyingi kombanda yo ohi.”—Salmo 72:16.
Wahasoke okuti etyi tyapopiwa ondyoi vala. Huku walaa okuti makafuisapo ovipuka ovio, iya Ombimbiliya ilekesa oñgeni Huku meketyilinga.
Mahi, Ombimbiliya ipopia vali ovipuka ovinyingi. Ikupopila oñgeni ove upondola okuvasa ehambu liotyotyili pahetyino nomuenyo omuwa. Sokolola vala komasukalalo no kovitateka viove muene. Soka komauvela, koluhepo, novitateka mombunga, ine ononkhia mbomunthu umue uhole. Ombimbiliya ipondola okukukuatesako okulwisa ovitateka viove hono. Tupu ipondola okukukuatesako okuvasa omakumbululo omapulo ngaa:
Etyi ukahi nokutanga omukanda ou, tyilekesa okuti ove uhanda okunoñgonoka oityi Ombimbiliya ilongesa. Omukanda ou maukukuatesako. Tala omapulo a kese palagrafu ekahi pombuelo ya kese efo. Ovanthu ovanyingi velilongesa Ombimbiliya no Nombangi mba Jeova, vetyihole tyokuundapesa omapulo nomakumbululo. Tukevelela okuti nove motyihambukilwa. Putyina utualako okukala nehambu liokulilongesa etyi Ombimbiliya tyili ilongesa, Huku mekuavela ononkhano onongwa!
OMBIMBILIYA ina omikanda 66. Omikanda ovio, viayapaulwa ovikapitulu no noversikulu. Putyina uvasa onotestu momukanda ou, onumelu yotete okapitulu yo Mbimbiliya, iya o numelu ilandulako oversikulu. Ngo ngeleka, inkha uvasa “2 Timóteo 3:16” tyihangununa okuti omukanda wavali wa Timoteo, okapitulu 3, oversikulu 16.
Ove monoñgonoka liwa-liwa Ombimbiliya inkha utaindya onotestu mbukahi momukanda ou. Omokonda yatyi kuhimbikila pahetyino okutanga Ombimbiliya kese nthiki? Inkha utanga ovikapitulu vitatu ine vitano monthiki, upondola okumana okutanga Ombimbiliya aiho menima like vala.
cjk_Latn umb_Latn umb_Latn umb_Latn umb_Latn lua_Latn mri_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn